

Lp asjaosalised

(kuupäev digiallkirjas) nr 7-1/2-13

TEADE

**Raasiku Vallavalitsus teatab, et Raasiku Vallavalitsuse 16. septembri 2024. a korraldusega nr 370 kehtestati Järsi külas asuva Riisi katastriüksuse ja lähiala detailplaneering.**

Raasiku Vallavalitsuse otsusega nr 6, 14.01.2020 algatati Järsi külas, Riisi kinnistu ja lähialale detailplaneeringu koostamine, kinnitati lähteseisukohad ja jäeti algatamata keskkonnamõju strateegiline hindamine.

Planeeritava ala suurus on ca 4600 m². Planeeritavale alale kavandatakse ühte üksikelamut ja kuni kolme abihoonet. Detailplaneering koostati koostöös planeeringuala kinnisasjade ja naaberkinnisasjade omanikega ning tehnovõrkude valdajatega.

Detailplaneeringuga kavandatud tegevused on kooskõlas Raasiku Vallavolikogu 26. mai 2020. a otsusega nr 24 kehtestatud Raasiku valla üldplaneeringuga. Maaüksusel ei ole varem kehtestatud detailplaneeringuid.

Detailplaneeringu elluviimine on piirkonnale iseloomulik ja sellega ei kaasne negatiivseid majanduslikke, sotsiaalseid ja kultuurilisi mõjusid ega negatiivset mõju looduskeskkonnale. Planeeringu elluviimine ei muuda oluliselt olemasolevat olukorda Järsi külas. Planeeringu elluviimine annab antud alale tervikliku ruumilahenduse. Detailplaneering on koostatud vastavat pädevust omava isiku poolt ja on kooskõlastatud asjaomaste asutustega. Planeeringu koostamisel on tehtud piisavalt koostööd olemasolevate ja planeeritavate tehnovõrkude valdajatega, planeeritava kinnisasja omanikega ja naaberkinnisasjade omanikega. Detailplaneering vastab õigusaktidele ja valla ruumilise arengu eesmärkidele.

Detailplaneeringu lahendusele on 23.11.2023 küsitud e-kirjaga dokumendiregistri kaudu küsitud kooskõlastust Päästeametilt, Keskkonnaametilt, Põllumajandus- ja Toiduametilt. Keskkonnaamet avaldas arvamust, millega ka detailplaneeringu lahendus arvestab. 17.06.2024 on e-kirjaga dokumendiregistri kaudu küsitud arvamust naaberkinnistute omanikelt. Arvamusi ega vastuväiteid ei esitatud.

Detailplaneering võeti vastu ja avalikustati Raasiku Vallavalitsuse otsusega nr 34, 05.08.2024.

21. augustist - 04. septembrini 2024 toimus detailplaneeringu avalik väljapanek.

Ettepanekuid ei laekunud.

Detailplaneering viiakse ellu vastavalt Raasiku Vallavalitsuse ja huvitatud isiku ning detailplaneeringu koostaja vahel sõlmitud lepingule.

Planeeringu materjalide ja lisadokumentidega saab tutvuda:

Raasiku valla kodulehel avalikus dokumendiregistris: <https://raasiku.ee/dokumendid>

Planeeringulahendus:   <https://atp.amphora.ee/raasikuvv/index.aspx?itm=320359>

Planeeringu toimik:   <https://atp.amphora.ee/raasikuvv/index.aspx?itm=294248>

Teade on edastatud vastavalt planeerimisseaduse § 139-le.

Lugupidamisega

(allkirjastatud digitaalselt)

Toomas Teeväli
vallavanem

Koostaja:
Indrek Mikk, +372 53 501 209
planeeringute spetsialist
indrek.mikk@raasiku.ee